CELEX: 32018R1070
Language: mt
Date: 2018-07-26 00:00:00
Title: Regolament tal-Kunsill (UE) 2018/1070 tas-26 ta' Lulju 2018 li jemenda r-Regolament (UE) 2017/1970 li jiffissa għall-2018 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku

31.7.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 194/21
               
            
         REGOLAMENT TAL-KUNSILL (UE) 2018/1070
         tas-26 ta' Lulju 2018
         li jemenda r-Regolament (UE) 2017/1970 li jiffissa għall-2018 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Ir-Regolament (UE) 2017/1970 (1) jistabbilixxi, fost l-oħrajn, l-opportunitajiet tas-sajd għall-aringa fis-Sottodiviżjonijiet tal-ICES 30-31 (l-istokk “tal-aringa tal-Golf tal-Botnija”) f'konformità mar-Regolament (UE) 2016/1139 tal-Parlament Ewropew u tal-Kunsill (2).
                  
               
                     (2)
                  
                  
                     Ir-Regolament (UE) 2016/1139 ġie emendat mir-Regolament (UE) 2018/976 (3) fir-rigward tal-aringi tal-Golf tal-Botnija, b'kont meħud tal-aħħar tagħrif xjentifiku pprovdut mill-ICES.
                  
               
                     (3)
                  
                  
                     Sussegwentement għal dik l-emenda fir-Regolament (UE) 2016/1139, jenħtieġ li jiżdiedu l-opportunitajiet tas-sajd għall-istokk tal-aringi tal-Golf tal-Botnija.
                  
               
                     (4)
                  
                  
                     Għalhekk, jenħtieġ li r-Regolament (UE) 2017/1970 jiġi emendat kif meħtieġ.
                  
               
                     (5)
                  
                  
                     L-istaġun ewlieni tas-sajd għall-aringi bl-użu tax-xbieki nases jiftaħ f'Mejju. Sabiex l-Istati Membri jkunu jistgħu jallokaw l-opportunitajiet tas-sajd fil-livell nazzjonali l-aktar fis possibbli, jenħtieġ li dan ir-Regolament jidħol fis-seħħ fil-jum wara dak tal-pubblikazzjoni tiegħu,
                  
               ADOTTA DAN IR-REGOLAMENT:
         
            Artikolu 1
            Fl-Anness tar-Regolament (UE) 2017/1970, l-entrata għall-aringa fis-Sottodiviżjonijiet tal-ICES 30-31 tinbidel b'dan li ġej:
            
               
                           “Speċijiet:
                           
                        
                        
                           Aringa
                           
                              Clupea harengus
                           
                        
                        
                           
                              Żona:
                           
                        
                        
                           Sottodiviżjonijiet 30-31
                           (HER/30/31.)
                        
                     
                           Il-Finlandja
                        
                        
                           78 351 
                        
                        
                            
                        
                        
                            
                        
                     
                           L-Iżvezja
                        
                        
                           17 215 
                        
                        
                            
                        
                        
                            
                        
                     
                           L-Unjoni
                        
                        
                           95 566 
                        
                        
                            
                        
                        
                            
                        
                     
                           TAC
                        
                        
                           95 566 
                        
                        
                            
                        
                        
                           TAC analitika&#x201D;
                        
                     
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta' Lulju 2018.
            
               
                  Għall-Kunsill
               
               
                  Il-President
               
               G. BLÜMEL
            
         
         
            (1)  Ir-Regolament tal-Kunsill (UE) 2017/1970 tas-27 ta' Ottubru 2017 li jiffissa għall-2018 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2017/127 (ĠU L 281, 31.10.2017, p. 1).
         
            (2)  Ir-Regolament (UE) 2016/1139 tal-Parlament Ewropew u tal-Kunsill tas-6 ta' Lulju 2016 li jistabbilixxi pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet, li jemenda r-Regolament tal-Kunsill (KE) Nru 2187/2005 u li jirrevoka r-Regolament tal-Kunsill (KE) Nru 1098/2007 (ĠU L 191, 15.7.2016, p. 1).
         
            (3)  Ir-Regolament (UE) 2018/976 tal-Parlament Ewropew u tal-Kunsill tal-4 ta' Lulju 2018 li jemenda Regolament (UE) 2016/1139 f'dak li għandu x'jaqsam mal-meded tal-mortalità mis-sajd u l-livelli ta' salvagwardja għal ċerti stokkijiet ta' aringi fil-Baħar Baltiku (ĠU L 179, 16.7.2018, p. 76).